Sian Heder

Si Sian Heder (; namundag Hunyo 23, 1977) sarong Amerikanong parasurat asin paragibong pelikula. Siya midbid sa pagsurat asin pagderihir kan pelikulang CODA, kun saen siya nanggana kan Academy Award for Best Adapted Screenplay asin kan BAFTA Award for Best Adapted Screenplay, saka pa an nominasyon para sa Critics' Choice Movie Award for Best Adapted Screenplay.

Kaamayi nin buhay
Si Heder namundag kan Hunyo 23, 1977, sa Cambridge, Massachusetts, an aki kan mga artistang sinda Mags Harries asin Lajos Héder. An ina niya Gales (Welsh) asin ama niya Hunggaro. Siya naggradwar sa Carnegie Mellon School of Drama.

 Karera 
Pakagradwar, si Heder naghubo sa Hollywood ta managin aktres asin screenwriter manta nagtatrabaho nsa sarong ahensya nin mga yaya. Duman sa ahensya, igwang mga suki na an mga aki nageestar sa mga -4-star na mga hotel asin an eksperensya niya igdi nagpasabong saiya na maggibo kan enot niyang halipot na pelikula.

Kaamayi kan 2005, an script para sa Mother, pinakaenot na halipot na pelikulang sinurat asin pigdiriher ni Heder, iyo an napili sa 8 na gawadan nin fellowship para sa prestihiyosong American Film Institute na Workshop para sa mga Babae. An Mother guminana kan Grand Jury Award for "Best Narrative Short" sa Florida Film Festival, asin nagresibi pa nin onra sa Cinéfondation Competition of the Cannes Film Festival asin sa Seattle International Film Festival. Dangan an pelikulang ini napili pa na ipaluwas sa kompetisyon sa Palm Springs International Festival of Shorts asin sa pagsasadiri kan British Film Institute na London Film Festival.

Kan 2010, si Heder ginana an Peabody Award, kairiba an mga kapwa niya parasurat, sa trabaho niya sa naumaw na maray na serye sa telebisyon, an Men of a Certain Age. Kan 2011 siya nagsurat asin nagdiriher nin halipot na komedya, Dog Eat Dog (A Short Tale) kun saen nagpapel si Zachary Quinto sa tuyong pagpukaw sa pag'ataman/pag'ampon nin hayop, asin ini madadalan sa YouTube. Siya man an nagsurat kan season 1-3 sa orihinal na serye sa Netflix kan Orange Is the New Black bago siya nagbutas ngona igdi ngani may panahon sa pagdirihe kan pelikulang Tallulah.

Toltolan

Kategorya: Mga Amerikanong babeng direktor nin pelikula
Kategorya:Mga Amerikanong may dugong Hunggaro
Katregotrya:Mga Amerikanong may dugong Gales
Kategorya:Mga alumni sa Carnegie Mellon University College of Fine Arts